Talle dood in reusebotsing op N3 | Maroela Media
Die ongelukstoneel op die N3 naby die Barry Marais-afrit in Vosloorus. (Foto: ER24)
Minstens sewe mense is dood en sowat 20 beseer in 'n massiewe botsing Maandagmiddag op die N3 naby die Barry Marais-afrit in Vosloorus, suid van Boksburg.
Emer-G-Med het op Twitter gesê sewe mense is op die toneel dood. Russel Meiring, woordvoerder van ER24, sê egter nege mense het in die botsing gesterf en minstens 20 is beseer.
Volgens Meiring het ER24 se paramedici om 13:10 op die ongelukstoneel aangekom. "Talle pasiënte het verspreid oor die pad gelê en verskeie was nog in die onderskeie voertuie vasgekeer," sê hy.
Meiring sê die beseerdes se toestande het gewissel van geringe beserings tot kritiek. "Paramedici van verskeie nooddienste het pasiënte op die toneel behandel en gespook om kritiek-beseerdes te stabiliseer. Die beseerdes is daarna na verskillende nabygeleë hospitale gehaas."
Ek stem saam met jou. Was my denke presies
Mmmm, daar was n kombi ook betrokke.
So daar's weereens taxi's en vragmotors betrokke. En natuurlik is baie onskuldige mense hierdeur geraak en 'n klomp is oorlede. Die paaie in suid afrika is seker die gevaarlikste in die wêreld. Alle simpatie aan hulle gesinne.